钦定古今图书集成/明伦汇编/交谊典/第075卷 > 《赴虢州留别故人》前人
## 钦定古今图书集成/明伦汇编/交谊典/第075卷 > 《赴虢州留别故人》前人

世故相逢各未闲，百年多在别离间。昨夜秋风今夜
雨，不知何处入空山。

前人

相见翻惆怅，应怜责废官。过深惭禄在，识浅赖刑宽。
独失耕桑业，同思弟侄欢。衰贫羞客过，卑束会君难。
放鹤登云壁，浇花绕石坛。兴还江海上，迹在是非端。
林密风声结，山高雨势寒。悠然此中别，宾仆亦阑干。